Blaze7451/Wiki-th-20250601 huggingface dataset:
นกกีวีสีน้ำตาล

นกกีวีสีน้ำตาล หรือ นกกีวีสีน้ำตาลใต้ หรือ นกกีวีธรรมดา (Brown kiwi, Southern brown kiwi, Common kiwi; Apteryx australis) เป็นนกกีวีชนิดหนึ่ง จัดเป็นนกกีวีชนิดที่รู้จักกันมากที่สุด
มีรูปร่างลักษณะทั่วไปเหมือนกับนกกีวีสีน้ำตาลเกาะเหนือ (A. mantelli) ที่ถูกแยกชนิดกันชัดเจนเมื่อปี ค.ศ. 2000 คือ มีขนปกปุยปกคลุมลำตัวสีน้ำตาล จะงอยปากแหลมยาว ปีกมีขนาดสั้นซ่อนอยู่ภายใต้ขนที่หนา พบกระจายพันธุ์เฉพาะเกาะใต้ของนิวซีแลนด์ ตั้งแต่บริเวณทิศใต้จนถึงทิศตะวันตก และยังสามารถพบได้ในพื้นที่ที่ราบสูง โดยแบ่งออกได้เป็น 2 ชนิดย่อย คือ
*A. a. australis เป็นชนิดที่พบได้ทั่วไป
*A. a. lawryi  พบกระจายพันธุ์ในพื้นที่ห่างไกลของทิศตะวันตกเฉียงใต้ของเกาะใต้ แถบฟยอร์ดแลนด์ มีความสูง 40 เซนติเมตร
นกกีวีสีน้ำตาล เป็นนกที่มีอายุขัยได้ถึง 30 ปี และเป็นนกที่มีขนาดของไข่ใหญ่ที่สุดในบรรดานกทั้งหมดเมื่อกับขนาดลำตัว ไข่ของนกกีวีมีขนาดใหญ่กว่าไข่ไก่ถึง 6 เท่า มีน้ำหนักถึง 1 ปอนด์ และเมื่อตัวเมียตั้งท้อง ไข่ในช่องท้องเมื่อมีการพัฒนาจะค่อย ๆ ใหญ่ขึ้นเรื่อย ๆ จนกระทั่งดันอวัยวะภายในของนกตัวเมียจนทิ่มกับกระดูก และท้องโย้จนแทบติดกับพื้นดิน ซึ่งนกตัวเมียจะได้รับความเจ็บปวดมาก จนบางครั้งต้องลงไปแช่ตัวในน้ำ ตัวเมียใช้ระยะเวลาการตั้งท้องนานเพียง 2 สัปดาห์ โดยวางไข่ครั้งละ 1 ฟอง ซึ่งตัวผู้จะทำหน้าที่เป็นผู้ฟัก โดยใช้ระยะเวลานานกว่า 80 วัน หรือ 3 เดือน เท่ากับการตั้งท้องของสัตว์เลี้ยงลูกด้วยนมขนาดเท่ากันโดยเฉลี่ย  ลูกนกเมื่อฟักออกมา ยังไม่ต้องกินอาหาร เนื่องจากมีถุงไข่แดงติดกับตัวมาด้วย ลูกนกกีวีเมื่อฟักออกมาจะมีขนปกคลุมทั้งตัวแตกต่างจากนกจำพวกอื่นอย่างชัดเจน  นกกีวีตัวเมียหนึ่งตัวจึงสามารถมีลูกได้ทั้งหมด 30 ตัวตลอดอายุขัย และตัวผู้ขณะที่ฟักไข่ ในบางครั้งที่ต้องออกหาอาหาร ไข่จะไม่ได้รับความอบอุ่น ความหนาวเย็นของอากาศจะซึมแทรกเข้าไปในไข่ ซึ่งอุณหภูมิแบบนี้จะส่งผลต่อพัฒนาการของตัวอ่อนที่อยู่ภายใน แต่สำหรับนกกีวีสีน้ำตาลแล้ว ช่วงเวลานั้นตัวอ่อนจะหยุดพัฒนาการได้นานราว 1 ชั่วโมง
นอกจากนี้แล้ว อุณหภูมิโดยปกติในร่างกายของนกกีวีสีน้ำตาลจะอยู่ที่ 7 องศาฟาเรนไฮน์ นับว่าต่ำที่สุดในบรรรดานกทั้งหมด เนื่องจากต้องการเก็บความอบอุ่นไว้ในร่างกาย เมื่อต้องอาศัยอยู่ในป่าที่มีความหนาวเย็น
นกกีวีสีน้ำตาล เป็นสัตว์ขี้ตื่น ขี้อาย มักชอบหลบตัวในพุ่มไม้ อันเป็นสัญชาตญาณที่ตกทอดมาในพันธุกรรมตั้งแต่ยุคก่อนประวัติศาสตร์เพื่อหลบหนีสัตว์นักล่าหรือสัตว์กินเนื้อ เช่น สโทธ ซึ่งเป็นชนิดพันธุ์ต่างถิ่น อันเป็นภัยคุกคาม นกกีวีสีน้ำตาลอาศัยอยู่ในโพรงที่ขุดขึ้นบนพื้นดิน และมีการป้องกันตัวด้วยการกระโดดถีบด้วยอุ้งตีน

**รูปภาพ**

**อ้างอิง**

**แหล่งข้อมูลอื่น**
หมวดหมู่:นกกีวี
หมวดหมู่:นกในประเทศนิวซีแลนด์
หมวดหมู่:นกที่บินไม่ได้
ช้างศึก

โขลงช้างศึกที่เปศวาร์
ช้างศึก (war elephant) คือ ช้างที่มนุษย์ฝึกปรือและควบคุมเพื่อการต่อสู้ ช้างศึกใช้เป็นหลักในการบุกข้าศึก ทำลายสิ่งกีดขวางของข้าศึก หรือสร้างความหวาดกลัวให้แก่ข้าศึก หน่วยทหารที่ขี่ช้างในการรบเรียกว่า หน่วยทหารช้าง (elephantry)
มีการใช้งานช้างศึกเป็นครั้งแรกในอินเดีย แล้วแพร่หลายไปทั่วเอเชียตะวันออกเฉียงใต้ ก่อนจะไปสู่แถบตะวันตกในเมดิเตอร์เรเนียน อะเล็กซานเดอร์มหาราช (Alexander the Great) ผู้นำแมซิดอน (Macedon) เคยปะทะกับช้างศึกเปอร์เซียในคราวพิชิตจักรวรรดิอะคีเมนิด (Achaemenid Empire) และต้องเผชิญช้างศึกอีกครั้งในคราวรบกับอินเดียช่วง 327–325 ก่อนคริสตกาล ช้างศึกยังมีการใช้งานครั้งสำคัญในโลกตะวันตกอีก คือ ในสงครามของพิรัสแห่งอีไพรัส (Pyrrhus of Epirus) กษัตริย์กรีก ช่วง 280–275 ก่อนคริสตกาล และในสงครามพิวนิกครั้งที่สองของแฮนนิบัล (Hannibal) แม่ทัพคาร์ทิจโบราณ (Ancient Carthage) ช่วง 218–201 ก่อนคริสตกาล อนึ่ง กองทัพสมัยเฮลเลนิสต์ (Hellenistic armies) แห่งราชอาณาจักรทอเลมี (Ptolemaic Kingdom) กับจักรวรรดิซิลูซิด (Seleucid Empire) ยังรบกันโดยใช้ช้างศึกในบางครั้ง นอกจากนี้ ช้างศึกยังใช้ในรัฐโบราณทางเอเชียตะวันออก โดยเฉพาะในจามปาของเวียดนาม และในเว่ย์ตะวันตกและฮั่นใต้ของจีนโบราณ
ช้างศึกมีบทบาทสำคัญในการรบบางคราวแห่งยุคโบราณ แต่ครั้นถึงมัชฌิมยุค (Middle Ages) ก็เริ่มมีการใช้งานน้อยลง จนเมื่อต้นสมัยปัจจุบัน อาวุธปืนแพร่หลายมากขึ้น ช้างศึกจึงมีบทบาทจำกัดอยู่ในทางวิศวกรรมและใช้แรงงานที่ไม่เกี่ยวกับการรบ หรือใช้ในทางพิธีการ กระนั้น ช้างศึกยังใช้ในการรบต่อไปในบางส่วนของโลก เช่น ไทยและเวียดนาม แม้เข้าสู่คริสต์ศตวรรษที่ 19 แล้ว

**อ้างอิง==
สวนหลวงสตัดลีย์

สวนหลวงสตัดลีย์ (Studley Royal Park) เป็นมรดกโลกทางวัฒนธรรมที่ตั้งอยู่ในมณฑลยอร์กเชอร์ แคว้นอังกฤษ สหราชอาณาจักร มีพื้นที่ทั้งหมด 323 ไร่ (800 เอเคอร์) โดยยูเนสโกได้บันทึกในชื่อ "Studley Royal Park including the Ruins of Fountains Abbey" ในฐานะมรดกทางวัฒนธรรมร่วมกับฟาวน์ทินส์แอบบีย์ 

**จุดสำคัญ**

**ฟาวน์ทินส์แอบบีย์**
ฟาวน์ทินส์แอบบีย์ (Fountains Abbey) เป็นแอบบีย์โรมันคาทอลิกสังกัดคณะซิสเตอร์เชียน ก่อตั้งในปี พ.ศ. 1675 และยุบแอบบีย์ลงโดยพระเจ้าเฮนรีที่ 8 แห่งอังกฤษ ในปัจจุบันฟาวน์ทินส์แอบบีย์เหลือแต่ซากปรักหักพังบางส่วน แต่ยังได้รับการรักษาอยู่ในสภาพที่ดีที่สุดในแคว้นอังกฤษ 

**ห้องโถงแจโคบีแอ็นฟาวน์ทินส์**
ห้องโถงแจโคบีแอ็นฟาวน์ทินส์ (Jacobean Fountains Hall) เป็นห้องโถงที่สร้างโดยหินบางส่วนจากแอบบีย์ โดยในห้องโถงถูกดัดแปลงเพื่อให้ได้ใช้ประโยชน์ำด้อย่างมาก เช่น ศาล ห้องโถงแห่งนี้มีพื้นที่ทั้งหมด 500 เอเคอร์

**โบสถ์เซนต์แมรี**
โบสถ์เซนต์แมรี (St. Mary's Church) เป็นโบสถ์สถาปัตยกรรมฟื้นฟูกอธิค ก่อตั้งในปี พ.ศ. 2420 โดยครอบครัวของจอร์จ โรบินสัน สร้างจากหินปูนสีเทา 

**เหตุผลที่ได้รับคัดเลือกเป็นมรดกโลก**
สวนหลวงสตัดลีย์กับฟาวน์ทินส์แอบบีย์ได้รับการขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 10 เมื่อวันที่ 24 พฤศจิกายน - 28 พฤศจิกายน พ.ศ. 2529 ที่ปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา  ดังนี้- (i) - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด เช่น ความโดดเด่นของซากปรักหักผังของฟาวน์ทินส์แอบบีย์ที่ได้รับการรักษาอยู่ในสภาพที่ดีที่สุดในแคว้นอังกฤษ และสวนน้ำในสวนหลวงสตัดลีย์- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ เช่น ซากปรักหักพังของแอบบีย์รวมถึงสวนน้ำและสวนกวางในสวนหลวงสตัดลีย์ ที่สะท้อนให้ถึงความมั่งคั่งของชนชั้นสูงในยุโรปช่วงศตวรรษที่ 18

**ดูเพิ่ม**
 ฟาวน์ทินส์แอบบีย์- มรดกโลก- รายชื่อแหล่งมรดกโลกในสหราชอาณาจักร

**อ้างอิง**
หมวดหมู่:แหล่งมรดกโลกในสหราชอาณาจักร
หมวดหมู่:แหล่งมรดกโลกทางวัฒนธรรม
ซานมารีโน (เมือง)

ซานมารีโน (San Marino) เป็นเมืองหลวงของประเทศซานมารีโน ตั้งอยู่บนเชิงลาดด้านตะวันตกของภูเขาตีตาโน (Monte Titano) ซึ่งเป็นจุดสูงสุดของประเทศ ซานมารีโนเป็นเมืองใหญ่อันดับสามของประเทศ รองจากเมืองโดกานาและเมืองบอร์โกมัจโจเร เมืองนี้มีพื้นที่ 7.09 ตารางกิโลเมตร มีประชากร 4,061 คน

**อ้างอิง**

**แหล่งข้อมูลอื่น**
it  San Marino's page on giuntedicastello.sm
หมวดหมู่:เมืองหลวงในทวีปยุโรป
หมวดหมู่:เมืองในประเทศซานมารีโน
หมวดหมู่:แหล่งมรดกโลกทางวัฒนธรรม
ปลาเอิน

ปลาเอิน หรือ ปลายี่สก (Striped barbs) เป็นชื่อสกุลปลาน้ำจืดจำพวกหนึ่ง ในวงศ์ปลาตะเพียน (Cyprinidae) ใช้ชื่อสกุล Probarbus (/โพร-บาร์-บัส/)
อองรี เอมิล โซวาค นักมีนวิทยาชาวฝรั่งเศสเป็นผู้บรรยายลักษณะทางอนุกรมวิธานของปลาสกุลนี้ในปี ค.ศ. 1880 และในปีถัดมาได้กลับมาบรรยายเพิ่มเติมอีกครั้งหนึ่ง โดยปลาที่เป็นต้นแบบมีความยาว 34 และ 53 เซนติเมตร ตามลำดับ ลักษณะที่สำคัญอีกประการ คือ มีฟันที่ลำคอหนึ่งแถว จำนวนทั้งหมดสี่ซี่ มีหนวดที่ริมฝีปากบนหนึ่งคู่ ครีบหลังมีก้านครีบแขนงเก้าก้าน ก้านครีบเดี่ยวของครีบหลังสั้น แข็ง และมีขอบเรียบ ตามลำตัวมีเส้นขีดตามแนวนอนแตกต่างกันออกตามแต่ละชนิด
จัดเป็นปลาที่มีขนาดใหญ่อีกจำพวกหนึ่งในวงศ์นี้ โดยขนาดเมื่อโตเต็มที่อาจยาวได้ถึง 135 เซนติเมตร ปลาตัวเมียเมื่อถึงฤดูวางไข่อาจมีน้ำหนักตัวถึง 36 กิโลกรัม โดยช่วงที่ไข่สุกพร้อมที่จะถูกปล่อยออกมาผสมกับน้ำเชื้อของตัวผู้อยู่ในช่วงปลายปีจนถึงต้นฤดูร้อนของปีถัดมา 
มีการกระจายพันธุ์อยู่ในลุ่มแม่น้ำโขงและที่ราบลุ่มภาคกลางของประเทศไทย และมีพบได้ที่แม่น้ำปะหัง ในมาเลเซียอีกด้วย 
เป็นปลาที่มีรสชาติอร่อยมาก จึงถูกจับจนใกล้จะสูญพันธุ์แล้วในธรรมชาติ แต่ปัจจุบันสามารถเพาะขยายพันธุ์ได้แล้วด้วยวิธีการผสมเทียม 
มีชื่อที่สามเหลี่ยมทองคำ จังหวัดเชียงราย เรียกว่า "ปลาเสือ"

**ชนิด**
Probarbus jullieni (ปลายี่สก, ปลายี่สกไทย, ปลายี่สกทอง, ปลาเอินตาแดง)
*Probarbus labeamajor (ปลาเอินตาขาว, ปลาเอินคางหมู, ปลายี่สกปากหนา)
*Probarbus labeaminor (ปลาเอินฝ้าย)

**อ้างอิง**

**แหล่งข้อมูลอื่น**
หมวดหมู่:วงศ์ปลาตะเพียน
หมวดหมู่:สกุลปลายี่สก
ตึกช้าง

ตึกช้าง (Elephant Building, Chang Building) เป็นตึกระฟ้าแห่งหนึ่งซึ่งตั้งอยู่บนถนนพหลโยธิน แขวงจอมพล เขตจตุจักร ใกล้กับแยกรัชโยธิน ในเขตธุรกิจทางตอนเหนือของกรุงเทพมหานคร และเป็นอาคารที่มีชื่อเสียงในเอกลักษณ์ของช้าง ตึกแห่งนี้ คือ ความร่วมมือระหว่าง ศ.ดร.อรุณ ชัยเสรี และสถาปนิก นายองอาจ สาตรพันธุ์ ศิลปินแห่งชาติ สาขาทัศนศิลป์ ด้านสถาปัตยกรรมร่วมสมัย เป็นอาคารสูง 32 ชั้น สูง 102 เมตร (335 ฟุต) และสร้างเสร็จใน พ.ศ. 2540 (ค.ศ. 1997)
ตึกช้างได้รับรางวัลอันดับ 4 สำหรับตึกระฟ้าที่มีเอกลักษณ์ของโลก 20 อันดับ โดย CNNgo ในเดือนกุมภาพันธ์ พ.ศ. 2554 (ค.ศ. 2011) แต่ต่อมาถูกจัดอยู่ใน 24 ตึกที่มีรูปทรงแปลกประหลาดและน่าเกลียดที่สุดในโลก โดยเว็บไซต์ด้านการออกแบบและสถาปัตยกรรมชื่อดังจากอเมริกาอย่าง www.architecturaldigest.com ในเดือนสิงหาคม พ.ศ. 2566 (ค.ศ.2023) เพราะโครงสร้างของอาคารไม่ได้ส่งเสริมความเป็นสถาปัตยกรรมไทยมากนัก

**แนวคิด**
ตึกช้างมีแนวคิดการออกแบบมาจากพื้นฐานที่ว่า อาคารนี้เป็นอาคารประเภทอาคารสำนักงานและพักอาศัยรวม เป็นอาคารขนาดใหญ่พิเศษ รูปลักษณ์ของอาคารถูกบังคับตามพื้นที่ดินที่มีลักษณะยาวเป็นเส้นก๋วยเตี๋ยว ด้วยกฎหมายและความต้องการของเจ้าของโครงการ คือ ศ.ดร.อรุณ โดยเริ่มแรกอาคารถูกแบ่งออกเป็น 3 ทาวเวอร์ เนื่องจากต้องการพื้นที่ขายมากจึงจำเป็นต้องเชื่อม 3 ทาวเวอร์เข้าด้วยกัน แต่ด้วยข้อกำหนดเรื่องพื้นที่เปิดโล่ง จึงทำให้เชื่อมอาคารได้เพียงส่วนบนและเกิดช่องว่างขนาดใหญ่ 2 ช่อง ต่อมา ศ.ดร.อรุณ เห็นว่าอาคารมีลักษณะคล้ายช้างและส่วนตัวท่านชื่นชอบช้างอยู่แล้ว อาจารย์องอาจจึงออกแบบตกแต่งส่วนของอาคารเพิ่ม เพื่อให้เหมือนช้างจริงๆ

**รายละเอียดของอาคาร**
ตึกช้างประกอบด้วย 7 ส่วน- อาคาร A - สำนักงาน- อาคาร B - สำนักงาน- อาคาร C - ที่พักอาศัย- ชั้นบนสุด - ห้องสูท- ลานสันทนาการ - สวนและสระว่ายน้ำ- ลานซื้อของ ธนาคาร ไปรษณีย์ และอู่ซ่อมรถ

**สถานที่ใกล้เคียง**
สถานีตำรวจนครบาลพหลโยธิน
*เมเจอร์ ซีนีเพล็กซ์ รัชโยธิน
*สำนักงานใหญ่ ธนาคารไทยพาณิชย์
*สถานีรถไฟฟ้าบีทีเอส สถานีพหลโยธิน 24

**อ้างอิง**

**แหล่งข้อมูลอื่น**
 ข้อมูลอาคาร Emporis - เว็บไซต์อย่างเป็นทางการ date=2013-01-13 - 20 of the world's most iconic skyscrapers CNNgo
หมวดหมู่:ก่อตั้งในกรุงเทพมหานครในปี พ.ศ. 2540
ช้าง
หมวดหมู่:สิ่งก่อสร้างในเขตจตุจักร
มกุฎสาธารณรัฐ

มกุฎสาธารณรัฐ (Crowned republic) คือรูปแบบของราชาธิปไตยภายใต้รัฐธรรมนูญ ซึ่งบทบาทของพระมหากษัตริย์เป็นในทางพิธีการ และพระราชอำนาจทุกอย่างถูกจำกัดโดยขนบธรรมเนียมและโดยกฎหมายในลักษณะที่พระองค์มีพระราชวินิจฉัยเหนือประเด็นทางการเมืองและกฎหมายเพียงเล็กน้อยหรืออาจไม่มีเลยก็ได้ โดยวาทกรรมนี้ถูกใช้อธิบายการปกครองในหลายรัฐ เช่น ราชอาณาจักรนอร์เวย์ หรือบางประเทศในอาณาจักรในเครือจักรภพ วาทกรรมนี้ยังสามารถใช้หมายถึงประเทศที่ปกครองแบบราชาธิปไตยอย่างเป็นทางการ แต่ประชาชนถือสิทธิ์ในการปกครองด้วยความเป็นพลเมืองเหนือประเด็นต่างๆ ของชาติ ซึ่งอาจจะถูกนำไปใช้กับประเทศราชาธิปไตยภายใต้รัฐธรรมนูญที่ซึ่งพระประมุขมีพระราชอำนาจส่วนพระองค์ต่อการเมืองเพียงเล็กน้อย หรือไม่ว่าพระราชอำนาจตกเป็นของหน่วยงานรัฐก็ตาม

**นิยาม**
ไม่มีคำนิยามใดนิยามคำว่ามกุฏสาธารณรัฐ ในเมื่อระบอบราชาธิปไตยใต้รัฐธรรมนูญแท้จริงแล้วก็คือระบอบมกุฏสาธารณรัฐ และสำนักต่างๆ ก็ใช้อธิบายระบอบนี้กับราชาธิปไตยต่างกันออกไป เช่น เจมส์ ไบรซ์ เขียนในปี ค.ศ. 1921 ว่า "ข้าพเจ้าเข้าใจระบอบราชาธิปไตยในตัวไม่ใช่ในชื่อของมัน กล่าวคือ ไม่ใช่รัฐที่ประมุขสูงสุดถูกเรียกว่ากษัตริย์หรือจักรพรรดิ แต่เป็นรัฐที่ซึ่งพระราชประสงค์ส่วนพระองค์ของกษัตริย์ยังคงมีผลต่อรัฐบาลอย่างโดดเด่นที่สุด ดังนั้นราชาธิปไตยอย่างเช่นของนอร์เวย์คือมกุฏสาธารณรัฐโดยแท้ จะกล่าวว่านอร์เวย์เป็นสาธารณรัฐประชาธิปไตยก็คงไม่ผิดนัก ราชาธิปไตยเคยมีอยู่ในรัสเซียก่อน ค.ศ. 1917, ในตุรกีก่อน ค.ศ. 1905, ฐานะน้อยลงมาในเยอรมนี และของออสเตรีย-ฮังการีจนกระทั่งปี ค.ศ. 1918 ราชาธิปไตยจึงเป็นดังอำนาจที่รับรู้ได้ของการจัดการควบคุมกิจการต่างๆ ของรัฐ"
คณะกรรมธิการที่ปรึกษาสาธารณรัฐออสเตรเลียถูกจัดตั้งขึ้นในปี ค.ศ. 1993 โดย พอล คีตติง ผู้ต่อมาดำรงตำแหน่งนายกรัฐมนตรีแห่งออสเตรเลีย ได้ให้นิยามแก่ประเทศว่าเป็นมกุฏสาธารณรัฐโดยกล่าวว่า "รัฐที่ซึ่งอำนาจอธิปไตยสถิตย์อยู่ในประชาชน และที่ซึ่งสำนักงานรัฐทุกแห่งยกเว้นส่วนปลายสุดของระบบ เต็มไปด้วยบุคคลซึ่งมาจากอำนาจทั้งทางตรงและทางอ้อมของประชาชน" ดังนั้น "มันอาจจะฟังดูเหมาะสมหากจะกล่าวถึงออสเตรเลียว่าเป็น 'มกุฏสาธารณรัฐ'"

**อาณาจักรในเครือจักรภพ**
วาทกรรม "มกุฎสาธารณรัฐ" ถูกใช้ในอรรถาธิบายนี้โดยกลุ่มผู้สนับสนุนระบอบกษัตริย์ในประเทศเครือจักรภพ เช่นที่เครือรัฐออสเตรเลียถูกเรียกขานว่าเป็นมกุฎสาธารณรัฐ นักประพันธ์และนักเขียนเรียงความอย่างเอช. จี. เวลส์ ใช้วาทกรรมนี้อธิบายสหราชอาณาจักร หรือที่อัลเฟรด เทนนีสัน กล่าวไว้ในร้อยกรอง ไอดีลส์ออฟเดอะคิง (Idylls of the King) ของเขา

**ดูเพิ่ม**
ราชาธิปไตยโดยประชานิยม

**หมายเหตุ**

**อ้างอิง**
isbn=1-4179-1173-5}}
*isbn=1-74223-015-6
หมวดหมู่:ระบอบการปกครอง
โคมากิ

โคมากิ (Komaki-shi) เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 62.82 ตารางกิโลเมตร มีจำนวนประชากร 147,055 คน ในปี ค.ศ. 2012 

**แหล่งข้อมูลอื่น**
หมวดหมู่:นครในจังหวัดไอจิ
แบนด์วิดท์

แบนด์วิดท์ (bandwidth) อาจหมายถึง - อัตราการส่งถ่ายข้อมูล ในทางคอมพิวเตอร์- แบนด์วิดท์ ในพีชคณิตเชิงเส้น- กราฟแบนด์วิดท์ ในทฤษฎีกราฟ
อูเอโนฮาระ

อูเอโนฮาระ (Uenohara-shi) เป็นนครในจังหวัดยามานาชิ ประเทศญี่ปุ่น ในปี ค.ศ. 2012 มีจำนวนประชากร 26,272

**แหล่งข้อมูลอื่น**
 เว็บไซต์ทางการ date=2015-11-07  
หมวดหมู่:นครในจังหวัดยามานาชิ
แขวงบางอ้อ

บางอ้อ เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร บางอ้อเป็นชุมชนที่เก่าแก่แห่งหนึ่งในกรุงเทพมหานคร ตั้งอยู่ริมฝั่งแม่น้ำเจ้าพระยาฝั่งตะวันตก ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น แต่เดิมเป็นพื้นที่รอบนอกซึ่งเป็นพื้นที่สวนป่า สวนผลไม้นานาชนิด เต็มไปด้วยลำน้ำคูคลองมากมาย เช่น คลองเตาอิฐ คลองบางรัก คลองบางพระครู เป็นต้น ที่ลาดชายตลิ่งปกคลุมหนาแน่นด้วยพันธุ์ไม้น้ำ เช่น ต้นอ้อ ต้นพง ต้นลำพู และหญ้าคา ซึ่งถิ่นนี้มี "อ้อ" มากที่สุด อันเป็นที่มาชื่อบางนี้ 
ครั้งเสียกรุงศรีอยุธยา ใน พ.ศ. 2310 มีผู้คนอพยพเข้ามาตั้งถิ่นฐานในย่านนี้เรื่อยมา และมีความหลากหลายของผู้คน ชุมชน วัฒนธรรม ทั้งจีน มอญ และมุสลิม และชื่อของย่านบางอ้อ เป็นที่รู้จักแพร่หลายมาตั้งแต่รัตนโกสินทร์ตอนต้น ดังปรากฏชื่อใน "นิราศวัดเจ้าฟ้า" ซึ่งประพันธ์ขึ้นโดยสุนทรภู่ ในสมัยรัชกาลที่ 3 แห่งกรุงรัตนโกสินทร์ ดังความว่า

**ที่ตั้งและอาณาเขต**
แขวงบางอ้อตั้งอยู่ริมฝั่งตะวันตกของแม่น้ำเจ้าพระยา (ทางทิศตะวันออกเฉียงเหนือของฝั่งธนบุรี) มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้- ทิศเหนือ ติดต่อกับตำบลบางกรวย (อำเภอบางกรวย จังหวัดนนทบุรี) มีทางรถไฟสายใต้เป็นเส้นแบ่งเขต- ทิศตะวันออก ติดต่อกับแขวงบางซื่อ (เขตบางซื่อ) และแขวงถนนนครไชยศรี (เขตดุสิต) มีแนวกึ่งกลางแม่น้ำเจ้าพระยาเป็นเส้นแบ่งเขต- ทิศใต้ ติดต่อกับแขวงบางพลัด (เขตบางพลัด) มีคลองบางพลัดเป็นเส้นแบ่งเขต- ทิศตะวันตก ติดต่อกับตำบลบางกรวย (อำเภอบางกรวย จังหวัดนนทบุรี) มีทางรถไฟฟ้าชานเมืองสายสีแดงอ่อนเป็นเส้นแบ่งเขต

**เส้นทางหลัก**
 ถนนจรัญสนิทวงศ์ ซอยจรัญสนิทวงศ์ 81–97- สะพานพระราม 6 เชื่อมระหว่างเขตบางพลัดกับเขตบางซื่อ- รถไฟฟ้ามหานคร สายเฉลิมรัชมงคล สายสีน้ำเงิน สถานีบางอ้อ

**สถานที่สำคัญ**
 สำนักงานเขตบางพลัด- โรงเรียนพระรามหกเทคโนโลยี- โรงเรียนวิมุตยารามพิทยากร- โรงเรียนวัดวิมุตยาราม (ซอยจรัญสนิทวงศ์ 98)- โรงเรียนวัดฉัตรแก้วจงกลณี (ซอยจรัญสนิทวงศ์ 94)- โรงเรียนบางอ้อศึกษา (ซอยจรัญสนิทวงศ์ 84/1)- โรงเรียนศานติวิทยา (ซอยจรัญสนิทวงศ์ 95/1)- สถานีดับเพลิงและกู้ภัยบางอ้อ

**ศาสนสถาน**
 วัดวิมุตยาราม- วัดฉัตรแก้วจงกลณี- วัดสามัคคีสุทธาวาส- มัสยิดดารุลอิหฺซาน- มัสยิดบางอ้อ

**อ้างอิง**
บางอ้อ
วาเลรี ซารืยเชฟ

วาเลรี ซารืยเชฟ (Валерий Константинович Сарычев; Valeri Sarychev; 12 มกราคม ค.ศ. 1960 – ) เป็นอดีตนักฟุตบอลชาวรัสเซีย-ทาจิกิสถาน-เกาหลีใต้ ผู้ซึ่งเล่นในตำแหน่งผู้รักษาประตู ชื่อเกาหลีของเขาคือ ชิน อึย-ซ็อน (신의손) ซึ่งมีความหมายถึง หัตถ์เทวะ เนื่องด้วยเขามีความสามารถที่ดีมากในการรักษาประตูในเค-ลีก
เขาได้รับสัญชาติเกาหลีใน ค.ศ. 2000 ใน ค.ศ. 2004 เขาเล่นเฉพาะในลีกคัพ 7 แมตช์สำหรับทีมเอฟซีโซล และได้อำลาวงการในเดือนพฤษภาคม ค.ศ. 2005 ปัจจุบัน เขาเป็นผู้ฝึกสอนผู้รักษาประตูให้แก่ทีมปูซานไอพาร์ก และฟุตบอลทีมชาติเกาหลีใต้รุ่นอายุไม่เกิน 20 ปี

**ผลงานในสโมสรระดับอาชีพ**
 ค.ศ. 1978–1981 Tajik SSR เอสเคเอ-ปามีร์ดูชานเบ- ค.ศ. 1981 Russian SFSR ซีเอสเคเอมอสโก- ค.ศ. 1982–1991 Russian SFSR ตอร์ปิโดมอสโก- ค.ศ. 1992–1995 KOR อิลฮวาชอนมา- ค.ศ. 1996–1999 KOR ซองนัมอิลฮวาชอนมา- ค.ศ. 2000–2003 KOR อันยางแอลจีชีตา- ค.ศ. 2004 KOR เอฟซีโซล

**อ้างอิง**
  The Legends of K-League : K-리그 역사의 한 페이지를 장식하다 - 신의손 ①fix-attempted=yes  -  The Legends of K-League : K-리그 역사의 한 페이지를 장식하다 - 신의손 ②fix-attempted=yes  

**แหล่งข้อมูลอื่น**
 1997236-  Club & Country Statistics
หมวดหมู่:ผู้รักษาประตูฟุตบอล
หมวดหมู่:นักฟุตบอลชาวเกาหลีใต้
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ภาพยนตร์ที่มีฉากในรัฐรีโอเดจาเนโร

หมวดหมู่:ภาพยนตร์ที่มีฉากในประเทศบราซิล
หมวดหมู่:ภาพยนตร์แบ่งตามเมืองของฉากการถ่ายทำ
หมวดหมู่:รีโอเดจาเนโร (เมือง)
หมวดหมู่:ภาพยนตร์แนวโรแมนติกแฟนตาซี

หมวดหมู่:ภาพยนตร์แฟนตาซีแบ่งตามประเภท
หมวดหมู่:ภาพยนตร์โรแมนติกแบ่งตามประเภท
ฌ็อง เรโน

ฆวน โมเรโน อี เอร์เรรา-ฆิเมเนซ (Juan Moreno y Herrera-Jiménez) (เกิดวันที่ 30 กรกฎาคม ค.ศ. 1948) เป็นที่รู้จักกันดีในชื่อ ฌ็อง เรโน (Jean Reno; ʒɑ̃ ʁeno) เป็นนักแสดงชาวฝรั่งเศส ซึ่งทำงานในฝรั่งเศส อังกฤษ ญี่ปุ่น สเปน และอิตาลี เขาได้แสดงในภาพยนตร์ที่ประสบความสำเร็จหลายเรื่อง เช่น Crimson Rivers Godzilla, The Da Vinci Code, Mission: Impossible, Ronin, Les visiteurs, Le grand bleu และ Léon: The Professional

**อ้างอิง**
หมวดหมู่:นักแสดงฝรั่งเศส‎
หมวดหมู่:ชาวฝรั่งเศสเชื้อสายสเปน‎
ไนตริกออกไซด์

ไนตริกออกไซด์ (Nitric oxide; NO หรือ ไนโตรเจนออกไซด์ หรือ ไนโตรเจนมอนอกไซด์) เป็นโมเลกุลที่มีสูตรทางเคมีคือ NO เป็นอนุมูลอิสระ ที่อยู่ในรูปของก๊าซ สามารถเคลื่อนที่ได้ดีในเซลล์ ทั้งบริเวณที่ชอบน้ำและไม่ชอบน้ำ และมีความสำคัญในทางอุตสาหกรรม ไนตริกออกไซด์เป็นผลพลอยได้ของการเผาไหม้สารอินทรีย์ในบริเวณที่มีอากาศ เช่นเครื่องยนต์ โรงงานอุตสาหกรรมที่ใช้เชื้อเพลิงจากฟอสซิล และเกิดขึ้นตามธรรมชาติระหว่างการเกิดฟ้าผ่า  พืชสามารถสังเคราะห์ NO ขึ้นได้โดยวิถีกระบวนการสร้างและสลายที่ใช้อาร์จินีน หรือไนไตรต์ เอนไซม์ที่เกี่ยวข้องที่สำคัญในพืช ได้แก่ nitrate reductase (NR) ซึ่งเปลี่ยนไนไตรต์เป็น NO โดยมีโมลิบดินัมเป็นโคแฟกเตอร์ เอนไซม์อีกตัวหนึ่งที่เกี่ยวข้องคือ xanthine oxidoreductase ซึ่งมีโมลิบดินัมและโคบอลต์เป็นองค์ประกอบด้วย 

**ผลต่อพืช**
ไฟล์:The production and diffusion of nitric oxide (NO) (white) in the cytoplasm (green) of clusters of conifer cells one hour after mechanical agitation.jpg|thumb|250px|left|การผลิตและการแพร่กระจายของไนตริกออกไซด์ (NO) (สีขาว) ในไซโตพลาสซึม (สีเขียว) ของกลุ่มเซลล์ต้นสนโคนิเฟอร์
NO เป็นพิษต่อการสังเคราะห์ด้วยแสงและระดับของคลอโรฟิลล์ในพืช ต่อมาจึงพบว่า NO มีผลต่อการส่งสัญญาณในพืช ซึ่ง NO จะกระตุ้นผ่านตัวส่งสัญญาณตัวที่สอง เช่น cAMP และ CADPR ดังเช่นการกระตุ้นให้มีการเพิ่มระดับของแคลเซียมในเซลล์ยาสูบในสภาวะที่มีแรงดันออสโมติกสูง  เมื่อพืชได้รับแรงกดดันทั้งจากสิ่งที่มีและไม่มีชีวิต จะกระตุ้นการสร้าง NO ขึ้นผ่านทางวิถีไนไตรต์หรือวิถีอาร์จินีน NO ที่เกิดขึ้นจะทำงานได้สองทาง ทางหนึ่งไปกระตุ้นตัวส่งสัญญาณตัวที่สอง cGMP/cADPR ซึ่งจะไปกระตุ้นช่องผ่านเข้าออกของแคลเซียมเพื่อเพิ่มปริมาณแคลเซียมอิสระภายในเซลล์ หรือผ่านกระบวนการอื่น ๆ ที่ไม่เกี่ยวข้องกับ cGMP เช่นการกระตุ้นด้วยไนโตรเจนปฏิกิริยา (Reactive nitrogen species; RNS) ผลจากการกระตุ้นดังกล่าวนี้จะไปมีผลต่อการแสดงออกของยีนที่เกี่ยวข้อง และสุดท้ายจะส่งผลต่อการทำงานของกรดแอบไซซิก กรดซาลิไซลิก กรดจัสโมนิก และเอทิลีน 

**อ้างอิง**
อ่านเพิ่มเติม- Butler A. and Nicholson R.;  "Life, death and NO." Cambridge 2003. 978-0-85404-686-7.- van Faassen, E. E.; Vanin, A. F. (eds);  "Radicals for life: The various forms of Nitric Oxide." Elsevier, Amsterdam 2007. 978-0-444-52236-8.- Ignarro, L. J. (ed.);  "Nitric oxide:biology and pathobiology." Academic Press, San Diego 2000. 0-12-370420-0.

**แหล่งข้อมูลอื่น**
  International Chemical Safety Card 1311- date=21 October 2015 -  Microscale Gas Chemistry: Experiments with Nitrogen Oxides-  Your Brain Boots Up Like a Computer – new insights about the biological role of nitric oxide.-  Assessing The Potential of Nitric Oxide in the Diabetic Foot-  New Discoveries About Nitric Oxide Can Provide Drugs For Schizophrenia-  Nitric Oxide at the Chemical Database-  url=https://www.cdc.gov/niosh/idlh/10102439.html 
หมวดหมู่:ออกไซด์
หมวดหมู่:สารประกอบไนโตรเจน
หมวดหมู่:การเผาผลาญไนโตรเจน
หมวดหมู่:อนุมูลอิสระ
พญาไชยสงคราม

พญาไชยสงคราม (langx|nod|80px) หรือ พญามังคราม เป็นพระมหากษัตริย์แห่งราชวงศ์มังรายพระองค์ที่สองแห่งอาณาจักรล้านนา ทรงครองราชย์ใน พ.ศ. 1854 - 1868  พญาไชยสงครามเป็นพระราชโอรสพระองค์ที่สองในพญามังราย มีพระนามเดิมว่า เจ้าขุนคราม เสวยราชย์สืบสันตติวงศ์เป็นกษัตริย์ปกครองอาณาจักรล้านนาสืบต่อจากพระราชบิดา ในปี พ.ศ. 1860 ขณะขึ้นเสวยราชย์พระองค์มีพระชนมายุได้ 55 พรรษา พญาไชยสงครามนับเป็นปิยราชโอรส เพราะทรงเป็นเสมือนพระพาหาเบื้องขวาของพญามังรายพระราชบิดา ในการสถาปนาอาณาจักรล้านนาขึ้นในพุทธศตวรรษที่ 18 พระองค์ทรงเป็นนักรบที่เก่งกล้าสามารถ หลังจากที่ทรงมีชัยชนะต่อพญาเบิก เจ้าผู้ครองนครหริภุญชัย ในการยุทธครั้งใหญ่เมื่อปี พ.ศ. 1839 แล้วพระราชบิดาก็สถาปนาให้เป็นมหาอุปราช และโปรดพระราชทานเมืองเชียงดาวให้เป็นบำเหน็จรางวัลอีกด้วย
พระเจ้าไชยสงครามมีพระมเหสีหลายองค์ และมีพระราชโอรส 3 พระองค์ คือ เจ้าท้าวแสนพู เจ้าท้าวน้ำท่วม เจ้าท้าวงั่ว พระราชโอรสทั้งสามนี้เมื่อทรงจำเริญวัยขึ้นแล้ว พระราชบิดาได้ส่งเข้ามาเล่าเรียนศึกษาศิลปะวิทยาการและราชประเพณีในราชสำนักของพญามังรายผู้เป็นพระราชอัยกา ซึ่งพญามังรายก็ได้มีพระมหากรุณาธิคุณแก่พระราชนัดดาทั้งสามเป็นอย่างยิ่ง
เมื่อพญาไชยสงครามได้ขึ้นครองราชย์สมบัติแล้ว ก็ทรงจัดการบ้านเมืองในเมืองเชียงใหม่ได้ 4 เดือน พระองค์ไม่โปรดที่จะประทับอยู่ ณ เมืองเชียงใหม่ จึงได้สถาปนาให้เจ้าท้าวแสนภูพระราชโอรสพระองค์โตขึ้นครองเมืองเชียงใหม่ ในยุคนี้เมืองเชียงใหม่ได้ลดฐานะเป็นเพียงเมืองลูกหลวง พญาไชยสงครามองค์พระประมุขทรงย้ายราชธานีไปอยู่ที่เมืองเชียงราย และทรงแต่งตั้งให้เจ้าท้าวน้ำท่วมพระราชโอรสพระองค์กลางไปครองเมืองฝาง ให้พระราชโอรสพระองค์เล็กคือเจ้าท้าวงั่วไปครองเมืองเชียงของแล้วครองราชย์ถึงปี พ.ศ. 1868

**ในวัฒนธรรมสมัยนิยม**
มีนักแแสดงผู้รับบท พญาไชยสงคราม ได้แก่- สวิช เพ็ชรวิเศษสิริ ในงานโครงการประชาสัมพันธ์ "เปิดประตูสู่เวียงกุมกาม นครโบราณใต้พิภพ" (2546)

**ราชตระกูล**

**อ้างอิง**
หมวดหมู่:พระมหากษัตริย์ล้านนา
หมวดหมู่:ราชวงศ์มังราย
หมวดหมู่:บุคคลในคริสต์ศตวรรษที่ 14
พญาแก้ว

พญาแก้วภูตาธิปติราช (ᨻᩕ᩠ᨿᩣᨠᩯ᩠᩶ᩅᨽᩪᨲᩣᨵᩥᨷᨲᩥᩁᩣᨩ) พงศาวดารโยนกออกพระนามว่า พระเมืองแก้ว ส่วนชินกาลมาลินีว่า พระเจ้าติลกปนัดดาธิราช หมายถึงผู้เป็นหลานของเจ้าติลก (พระเจ้าติโลกราช) พญาแก้วทรงเป็นพระมหากษัตริย์พระองค์ที่ 11 ในราชวงศ์มังราย แห่งอาณาจักรล้านนา ทรงครองราชย์ใน พ.ศ. 2038 - 2068 พญาแก้ว มีพระนามที่เรียกกันต่าง ๆ คือ พระเมืองแก้ว หรือพ่อท้าวแก้ว หรือเจ้ารัตนราชกุมาร หรือพญาแก้วภูตาธิปติราช หรือพระเจ้าติลกปนัดดาธิราช หรือสมเด็จพระเป็นเจ้าตนชื่อศรีธัมมมหาบรมจักกวัติธัมมิกราชาธิราช บวรนเรนทรมนูญโลกวิชัย ตรีภูวนวนาวตังค วรวังสวิสุทธิมกุฎมณี ภูตาธิบดีบพิตร ทรงเป็นพระปนัดดาของพระเจ้าติโลกราช และเป็นราชบุตรของพญายอดเชียงรายกับพระนางสิริยศวดีเทวี(เทวีปงน้อย) ประสูติในปีขาล ได้รับราชาภิเษกเมื่อชนมายุ 13 ปี ในวันเพ็ญเดือน 9 พ.ศ. 2039

**พระกรณียกิจ**
ด้านการสงคราม ทรงรบกับอยุธยาที่ชายแดน พ.ศ. 2050 ทรงส่งกองทัพไปตีสุโขทัยแต่ไม่สำเร็จ ต่อมาปี พ.ศ. 2058 สมเด็จพระรามาธิบดีที่ 2 (พ.ศ. 2034-72) แห่งอยุธยาขึ้นมาตีลำปางแตก แล้วกวาดต้อนผู้คนกลับไป
ด้านทำนุบำรุงบ้านเมือง ทรงให้ก่อกำแพงเมืองลำพูนด้วยอิฐ ปี พ.ศ. 2060 เพื่อป้องกันข้าศึก จากนั้นจึงก่อกำแพงเมืองเชียงใหม่ให้แข็งแรงเพื่อป้องกันการยิงด้วยปืนใหญ่ และ พ.ศ. 2061 ให้สร้างสะพานใหญ่ข้ามแม่น้ำปิงที่ท่าสถานหลวง
ด้านการทำนุบำรุงศาสนา พญาแก้ว ทรงเลื่อมใสในพุทธศาสนาและบำเพ็ญทานเป็นเอนก ทรงสร้างปูชนียสถานและถาวรวัตถุต่าง ๆ มากมาย เช่น สร้างวัดปุพพาราม ในปีมะโรง พ.ศ. 2040 ต่อมาปีมะเมียทรงสร้างปราสาทในวัดนั้น ปีระกาทรงฉลองพระไตรปิฏกฉบับลงทอง และหอพระมณเฑียรธรรมที่โปรดให้สร้างไว้ ณ วัดปุพพาราม

**ราชตระกูล**

**อ้างอิง**
หมวดหมู่:พระมหากษัตริย์ล้านนา
หมวดหมู่:ราชวงศ์มังราย
เฮปตาซีน

เฮปตาซีน (Heptacene) เป็นโพลีไซคลิกอะโรมาติกไฮโดรคาร์บอน ที่มีวงอะซีนเชื่อต่อกัน 7 วง  สารตัวนี้เป็นสารที่นักเคมีพยายามศึกษามานาน เพราะศักยภาพที่น่าสนใจทางด้านอิเล็กทรอนิกส์ สามารถสังเคราะห์ได้ใน พ.ศ. 2549 แต่ยังแยกไม่ได้ 
heptacene synthesis
ขั้นตอนสุดท้ายคือ photochemical decarbonylization ด้วย 1,2-dione bridge ให้ออกมาในรูปคาร์บอนมอนอกไซด์ ในสารละลาย เฮปตาซีนไม่เกิดขึ้นเพราะไม่คงตัวมาก เนื่องจากทำปฏิกิริยากับ DA diene และทำปฏิกิริยากับออกซิเจนได้เร็ว  เมื่อละลาย dione ใน PMMA ก่อน จะศึกษาเกี่ยวกับเฮปตาซีนได้ด้วย  spectroscopy 
7,16-Bis(tris(trimethylsilyl)silylethynyl)heptacene สังเคราะห์ขึ้นได้ใน พ.ศ. 2548 สารประกอบนี้มีความคงตัวในสถานะของแข็งเป็นเวลาหนึ่งสัปดาห์ แต่จะสลายตัวเมื่อสัมผัสกับอากาศ  การสังเคระห์เริ่มจากแอนทราควิโนน และ naphthalene-2,3-dicarboxaldehyde เฮปตาซีนที่มีความคงตัวมากกว่าได้มีรายงานโดยการทำให้คงตัวด้วยการเพิ่มp-(t-butyl)thiophenyl และด้วยหมู่ฟีนิลหรือ triisopropylsilylethynyl

**อ้างอิง**
หมวดหมู่:โพลีไซคลิกอะโรมาติกไฮโดรคาร์บอน
ชัฟเฮาเซิน

ชัฟเฮาเซิน (Schaffhausen) เป็นเมืองทางตอนเหนือของประเทศสวิตเซอร์แลนด์ เป็นเมืองหลวงของรัฐชัฟเฮาเซิน มีประชากรราว 34,587 คน ในเดือนธันวาคม ค.ศ. 2008
มีอาคารเก่าในสมัยฟื้นฟูศิลปวิทยาหลายแห่ง ประดับประดาภายนอกด้วยศิลปะเฟรสโกและประติมากรรม มีน้ำตกไรน์ เป็นแหล่งท่องเที่ยว

**อ้างอิง**
หมวดหมู่:เมืองในประเทศสวิตเซอร์แลนด์
หมวดหมู่:เสรีนครจักรวรรดิ
ปาทริส การ์เตอรง

กับพี่เลี้ยงซึ่งกำลังแสดงเข็มขัดที่ได้รับจากสถาบันต่าง ๆ
ปาทริส การ์เตอรง (Patrice Quarteron; 20 มีนาคม ค.ศ. 1979 — ) เป็นนักมวยไทยรุ่นซูเปอร์เฮฟวีเวตชาวฝรั่งเศส ผู้มาจากเมืองเอวรี จังหวัดเอซอน เขาเป็นแชมป์มวยไทยประเทศฝรั่งเศสสองสมัย รวมถึงเป็นแชมป์มวยไทยของยุโรป ตลอดจนเป็นแชมป์มวยไทยโลกรุ่นซูเปอร์เฮฟวีเวตของสหพันธ์คิกบ็อกซิ่งนานาชาติ

**ประวัติ**
เขาได้พบกับคู่ชกเฟรเดริก ซีนิสตรา เป็นสมัยที่สองเมื่อวันที่ 17 พฤศจิกายน ค.ศ. 2012 ที่ลีแยฌ ประเทศเบลเยียม และผลการต่อสู้ของทั้งคู่คือเสมอกัน
เขาเป็นฝ่ายชนะอังเดร เฮราซิมชัค และดมีโตร เบซุส ในทัวร์นาเมนต์รุ่นเฮฟวีเวตสี่คนของรายการ ไทยไฟท์ 2012 รุ่น 67 กก. และ 70 กก. รอบชิงชนะเลิศ ที่กรุงเทพมหานคร ประเทศไทย ณ วันที่ 16 ธันวาคม ค.ศ. 2012 

**รายการที่ชนะ**
 ค.ศ. 2012 แชมป์ไทยไฟท์รุ่นเฮฟวีเวต- ค.ศ. 2008 แชมป์มวยไทยโลกรุ่นซูเปอร์เฮฟวีเวตของสหพันธ์คิกบ็อกซิ่งนานาชาติ 20 มิถุนายน ค.ศ. 2008 ที่อ่าวมอนเตโก ประเทศจาเมกา โดยเป็นฝ่ายชนะริก ชีก จากการชนะน็อกทางเทคนิคที่เวลา 2:00 ของยกที่ 1- ค.ศ. 2006 แชมป์คิกบ็อกซิ่งยูโรเปียนจีพีของเวิลด์คิกบ็อกซิ่งเน็ตเวิร์ก (ดับเบิลยูเคเอ็น)- ค.ศ. 2006 รองแชมป์คิกบ็อกซิ่งฝรั่งเศส- ค.ศ. 2006 แชมป์ฝรั่งเศส รายการออร์เนอร์ออฟเฟรนช์บ็อกซิ่ง- ค.ศ. 2005 แชมป์ไทยบ็อกซิ่งคาราบีนทัวร์นาเมนต์- ค.ศ. 2005 แชมป์คิกบ็อกซิ่งเบลเยียม- ค.ศ. 2005 รองชนะเลิศ เค-วัน ฮังการีกรังด์ปรีซ์- ค.ศ. 2004 แชมป์มวยไทยรุ่นเฮฟวีเวตของยุโรป จากสหพันธ์มวยไทยยุโรป/สหพันธ์มวยไทยโลก- ค.ศ. 2004 แชมป์โลกเอวัน

**ระเบียงภาพ**

**ดูเพิ่ม**
 นักมวยไทย

**อ้างอิง**

**แหล่งข้อมูลอื่น**
หมวดหมู่:นักมวยไทยชาวฝรั่งเศส
หมวดหมู่:คิกบ็อกเซอร์
หมวดหมู่:แชมป์โลกมวยไทย
หมวดหมู่:บุคคลจากจังหวัดเอซอน
ห้องเรียน

ห้องเรียนในมหาวิทยาลัย
ห้องเรียน เป็นห้องสำหรับกิจกรรมการเรียน การสอน มีในสถาบันการศึกษาทุกประเภท ทั้งโรงเรียนรัฐบาล โรงเรียนเอกชน หน่วยงาน องค์กรทางศาสนาและผู้ช่วยเหลือทางด้านมนุษยธรรม ห้องเรียนเป็นสถานที่ปลอดต่อการรบกวนจากสิ่งต่าง ๆ ในขณะการเรียน การสอน
ห้องเรียนส่วนใหญ่จะมีกระดานขนาดใหญ่สำหรับผู้สอนหรือนักเรียนใช้เขียนร่วมกัน รูปแบบดั้งเดิมคือกระดานดำ แต่ปัจจุบันได้ลดน้อยลงไป แทนที่โดยฟลิปชาร์ต ไวต์บอร์ด ห้องเรียนอาจมีโทรทัศน์ แผนที่ ปากกา หนังสือ โปรเจกเตอร์ 
หมวดหมู่:ห้อง
รายชื่อเพลงที่มีในกีตาร์ฟรีกส์และดรัมมาเนีย

ตารางด้านล่างนี้ เป็นรายชื่อเพลงที่มีอยู่ในเกมกีตาร์ฟรีกส์และดรัมมาเนีย(GuitarFreaks and DrumMania)

**รายชื่อเพลง**

**กีตาร์ฟรีกส์ เฟิร์ส มิกซ์ (GuitarFreaks 1st Mix)**

**กีตาร์ฟรีกส์ เซคเคินด์ มิกซ์ (GuitarFreaks 2nd Mix) และ ดรัมมาเนีย เฟิร์ส มิกซ์ (Percussion Freaks/DrumMania 1st Mix)**

**เพลงพิเศษ**
หมวดหมู่:เกมญี่ปุ่น
ซึตูบัล

ซึตูบัล
ซึตูบัล (Setúbal) เป็นเมืองใหญ่ในเทศบาลซึตูบัล ประเทศโปรตุเกส มีพื้นที่ 172.0 ตารางกิโลเมตร และมีประชากร 118,696 คน ในเขตเทศบาล เมืองมีประชากร 89,303 คน เป็นเมืองท่าทางทะเล ผลิตและค้าเหล้าองุ่น เปลือกไม้ก๊อก ส้มและเกลือ มีอุตสาหกรรมต่อเรือ

**อ้างอิง**
หมวดหมู่:เมืองในประเทศโปรตุเกส
โฟลรียานอโปลิช

โฟลรียานอโปลิช (Florianópolis, br) เป็นเมืองหลวงและเมืองใหญ่อันดับ 2 ของรัฐซังตากาตารีนา ประเทศบราซิล รัฐทางใต้ของประเทศ เมืองประกอบเกาะใหญ่ ที่ชื่อเกาะซังตากาตารีนา และมีบางส่วนอยู่บนแผ่นดินใหญ่ เมืองมีประชากร 427,298 คน (ค.ศ. 2009) เป็นเมืองใหญ่เป็นอันดับ 47 ของประเทศ
เศรษฐกิจของเมือง ที่สำคัญคือ เทคโนโลยีสารสนเทศ การท่องเที่ยว และการบริการ เมืองมีชายหาด 42 หาด เป็นศูนย์กลางกิจกรรมการโต้คลื่น

**อ้างอิง**
หมวดหมู่:เมืองหลวงของรัฐในประเทศบราซิล
พังพอนเล็ก

พังพอนเล็ก หรือ พังพอนธรรมดา (Small asian mongoose, Small indian mongoose; Herpestes javanicus) เป็นสัตว์กินเนื้อชนิดหนึ่ง  ในวงศ์ Herpestidae มีขนาดเล็ก ขนบนหัวมีสีน้ำตาลแดงจนถึงน้ำตาลเข้ม ขามีสีเดียวกับลำตัวหรือเข้มกว่าเล็กน้อย หางยาวประมาณ 2 ใน 3 ของลำตัว เมื่อตกใจจะพองขนทำให้ดูตัวใหญ่กว่าปกติ เพศเมียจะมีเต้านมทั้งหมด 3 คู่
มีความยาวลำตัวและหัว 35-41 เซนติเมตร ความยาวหางประมาณ 25-29 เซนติเมตร
พังพอนเล็กมีการกระจายพันธุ์ที่กว้างขวางมากตั้งแต่อิหร่าน, ปากีสถาน, อินเดีย, พม่า, เนปาล, รัฐสิกขิม, บังกลาเทศ, ไทย, ลาว, กัมพูชา, เวียดนาม, มาเลเซียและเกาะชวา จึงทำให้มีชนิดย่อยมากถึง 12 ชนิด (ดูในเนื้อหา)
มีพฤติกรรมชอบอาศัยตามป่าโปร่งหรือทุ่งหญ้ามากกว่าป่าดิบทึบ ดังนั้นจึงมักเห็นพังพอนเล็กอาศัยอยู่แม้แต่ในเขตเมือง มักอาศัยอยู่ตามลำพังในโพรงดินที่ขุดไว้ หรือโพรงไม้ ยกเว้นในฤดูผสมพันธุ์หรือมีลูกอ่อนที่อาจอยู่เป็นคู่หรือเป็นกลุ่มเล็ก ๆ  อาหารได้แก่ สัตว์ทั่วไปขนาดเล็ก หรือบางครั้งอาจล่าเหยื่อที่มีขนาดใหญ่กว่าลำตัว เช่น ไก่ป่า กินได้ ออกหากินทั้งกลางวันและกลางคืน พังพอนเล็กจัดเป็นสัตว์ที่มีความปราดเปรียวว่องไวมาก อีกทั้งมีนิสัยที่ไม่กลัวใคร จึงเป็นที่ทราบกันดีว่าชอบที่จะสู้กับงูพิษ โดยเฉพาะงูเห่าเมื่อเผลอจะโดดกัดคองูจนตาย มีฤดูผสมพันธุ์ที่ไม่แน่นอน มักจะผสมกันในโพงดิน ออกลูกครั้งละ 2-4 ตัว ใช้เวลาตั้งท้องนาน 6 สัปดาห์ สมัยก่อนในบางบ้านจะเลี้ยงพังพอนไว้สำหรับจับหนูหรือสัตว์ที่ทำรังควานในบ้านชนิดอื่น ๆ แทนแมว ซึ่งได้ผลดีกว่าแมวเสียอีก พังพอนเล็กแม้เป็นสัตว์ดุ แต่หากเลี้ยงตั้งแต่เล็กก็จะเชื่องกับเจ้าของ ในสถานที่เลี้ยงพบว่ามีอายุยืนประมาณ 6 ปี 
ปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:สัตว์มีแกนสันหลัง
หมวดหมู่:สัตว์มีกระดูกสันหลัง
หมวดหมู่:สัตว์เลี้ยงลูกด้วยน้ำนม
พ
หมวดหมู่:พังพอนที่พบในประเทศไทย
หมวดหมู่:สัตว์ที่พบในประเทศไทย
หมวดหมู่:ตัวละครในบันทึกรักคิมชูซ็อน สุภาพบุรุษมหาขันที

ตัวละครจากละครโทรทัศน์ บันทึกรักคิมชูซอน สุภาพบุรุษมหาขันที
หมวดหมู่:ตัวละคร
หมวดหมู่:บุคคลในยุคราชวงศ์โชซ็อน
หมวดหมู่:คดีอาญาในประเทศไทยปี พ.ศ. 2553

หมวดหมู่:ประเทศไทยในปี พ.ศ. 2553
หมวดหมู่:คดีอาญาในประเทศไทยแบ่งตามปี
หมวดหมู่:ตัวละครในบัลลังก์จอมนาง

ตัวละครจากละครโทรทัศน์ บัลลังก์จอมนาง
หมวดหมู่:ตัวละคร
หมวดหมู่:บุคคลในยุคราชวงศ์โชซ็อน
หมวดหมู่:แคลมป์

หมวดหมู่:ศิลปินมังงะ
หมวดหมู่:นักวาดการ์ตูนญี่ปุ่น
หมวดหมู่:นักวาดการ์ตูนญี่ปุ่นหญิง
หมวดหมู่:การ์ตูนญี่ปุ่น
หมวดหมู่:เอ็มพีสาม

หมวดหมู่:โคเดกเสียง
หมวดหมู่:การปฏิวัติดิจิทัล
หมวดหมู่:เสียงดิจิทัล
หมวดหมู่:ขั้นตอนวิธีการบีบอัดข้อมูลแบบสูญเสียบางส่วน
หมวดหมู่:เอ็มเพก
หมวดหมู่:เครื่องเล่นเสียงดิจิทัล
หมวดหมู่:เอ็กซ์วินโดวซิสเต็ม

หมวดหมู่:ระบบหน้าต่างงาน
หมวดหมู่:เดสก์ท็อประยะไกล
หมวดหมู่:Freedesktop.org
หมวดหมู่:โพรโทคอลชั้นโปรแกรมประยุกต์
หมวดหมู่:ตัวละครในลีซาน จอมบัลลังก์พลิกแผ่นดิน

ตัวละครจากละครโทรทัศน์ ลีซาน จอมบัลลังก์พลิกแผ่นดิน
หมวดหมู่:ตัวละคร
หมวดหมู่:บุคคลในยุคราชวงศ์โชซ็อน
ปลากระเบนแมนตามหาสมุทร

ปลากระเบนแมนตามหาสมุทร หรือ ปลากระเบนราหูมหาสมุทร (Giant oceanic manta ray, Oceanic manta; Manta birostris) เป็นปลากระเบนแมนตาชนิดหนึ่ง จัดอยู่ในวงศ์ปลากระเบนนก (Myliobatidae)
ที่จะงอยปากมีหงอนหนังขนาดใหญ่ ปากอยู่ทางด้านหน้าสุด ครีบอกโค้งเรียวแหลม ด้านหลังมีเกล็ดที่เป็นตุ่มสากละเอียด หางมีความสั้นไม่มีเงี่ยงแหลม ครีบหลังมีขนาดเล็ก ด้านหลังมีสีดำเข้ม ขณะที่บางตัวจะไม่เป็นสีดำทั้งหมด แต่จะมีระยะห่างระหว่างแถบด้านซ้ายและด้านขวา ส่วนใต้ท้องสีท้องมีแถบสีเข้มบริเวณครีบอก ท่อนหลังทั้งด้านซ้ายและขวายาวตั้งแต่ปลายครีบถึงกึ่งกลางลำตัว
มีพฤติกรรมรวมตัวเป็นฝูงขนาดเล็กจนถึงใหญ่ ตั้งแต่ 100-600 ตัว ขณะว่ายน้ำกินแพลงก์ตอนอาจมีการว่ายตีลังกาหรือหงายท้องได้ มีพฤติกรรมในการว่ายน้ำตีโค้งกว่าปลากระเบนแมนตาแนวปะการัง (M. alfredi) ซึ่งเป็นปลากระเบนแมนตาอีกชนิดหนึ่ง และมักจะพบกลางน้ำหรือนอกแนวปะการังมากกว่าจะอยู่ในแนวปะการัง มีการเคลื่อนย้ายที่อยู่อาศัยไปตามฤดูกาล โดยอยู่เป็นฝูงขนาดเล็กไม่กี่ตัว ขนาดความกว้างที่พบมีตั้งแต่ 3-7 เมตร น้ำหนักประมาณ 2.4 ตัน (ตัวอย่างใหญ่สุดที่พบคือ 7.6 เมตร) และโดยเฉลี่ยเมื่อโตเต็มที่จะมีขนาดประมาณ 4 เมตร ซึ่งคิดโดยเฉลี่ยแล้วมีขนาดเล็กกว่าปลากระเบนแมนตาแนวปะการัง แต่ทั้ง 2 ชนิดนี้ก็สามารถพบได้ในทะเลเปิดและมหาสมุทรเขตร้อนและเขตอบอุ่นทั่วโลก

**อ้างอิง**

**แหล่งข้อมูลอื่น**
ปลากระเบนแมนตามหาสมุทร
*ปลากระเบนแมนตามหาสมุทร- 1026118
หมวดหมู่:วงศ์ปลากระเบนนก
อักษรอาหรับสำหรับภาษาเบลารุส

อักษรอาหรับสำหรับภาษาเบลารุส (Беларускі арабскі алфавіт, Biełaruski arabski ałfavit (อักษรละติน) หรืออาราบิตซา (Арабіца, Arabitsa) เป็นระบบการเขียนด้วยอาหรับที่พัฒนาขึ้นเมื่อราวพุทธศตวรรษที่ 20 -21 ประกอบด้วยอักษร 28 ตัวและอักษรเพิ่มเติมอีก 3 ตัว เพื่อแสดงหน่วยเสียงในภาษาเบลารุสที่ไม่มีในภาษาอาหรับ
กีตับ
อักษรอาหรับนี้ใช้โดยชาวลิปกา ตาตาร์ หรือชาวตาตาร์เบลารุสที่ได้รับเชิญให้เข้ามาตั้งถิ่นฐานในเบลารุส ซึ่งในระหว่าง พุทธศตวรรษที่ 19 - 21 พวกเขาได้หยุดใช้ภาษาของตนเองและเริ่มใช้ ภาษาเบลารุสโบราณและเขัยนด้วยอักษรอาหรับ หนังสือที่เป็นวรรณคดีเรียก กีตับ ("Кітаб"), ซึ่งมาจากภาษาอาหรับที่แปลว่า หนังสือ มีหนังสือภาษาโปแลนด์บางส่วนเขียนด้วยอักษรอาหรับ ซึ่งมีอายุราวพุทธศตวรรษที่ 22 

**อักษรที่เพิ่ม**
อักษรอาหรับสำหรับภาษาเบลารุสของอักษร-Zh- สำหรับเสียง /ʒ/ (ж), /tʃ/ (ч) และ /p/ (п) ซึ่งไม่มีในภาษาอาหรับ จะใช้อักษรเปอร์เซียแทนเป็น:
:پ چ  ژ- สำหรับเสียง /dz/ (дз) และ /ts/ (ц) จะใช้อักษรใหม่คือ:
:ࢮ ࢯ ( )
อักษรเหล่านี้ใช้ระหว่างพุทธศตวรรษที่ 21 - 25 เพื่อเขียนภาษาเบลารุสและภาษาโปแลนด์- เสียง /w/ (ў) และ /v/ (в) จะแสดงด้วยเครื่องหมายเดียวกัน:
:و

**ตารางเปรียบเทียบ**

**สระ**
สระจะแสดงด้วยเครื่องหมายการออกเสียงเช่นเดียวกันกับภาษาอาหรับ 

**พยัญชนะ**

**ดูเพิ่ม**
 อักษรละตินสำหรับภาษาเบลารุส- อาเรบีตซา – อักษรอาหรับสำหรับภาษาบอสเนีย

**อ้างอิง**

**อ่านเพิ่ม**
Akiner, Shirin. Religious Language of a Belarusian Tatar Kitab: A Cultural Monument of Islam in Europe. Otto Harrassowitz, 2009.- Д-р Я. Станкевіч. Беларускія мусульмане і беларуская літаратура арабскім пісьмом. Адбітка з гадавіка Беларускага Навуковага Таварыства, кн. I. – Вільня : Друкарня Я. Левіна, 1933 ; Менск : Беларускае коопэрацыйна-выдавецкае таварыства ″Адраджэньне″, 1991 факсімільн.. – 3-е выд.-  Антон Антановіч, "Беларускія тэксты, пісаныя арабскім пісьмом"

**แหล่งข้อมูลอื่น**
  Kitabs, the unique highlight of the Belarusian language ที่ pravapis.org
หมวดหมู่:อักษรอาหรับ
อักษรอาหรับ
หมวดหมู่:ภาษาตาตาร์
ปลากระเบนแมนตาแนวปะการัง

ปลากระเบนแมนตาแนวปะการัง หรือ ปลากระเบนราหูแนวปะการัง (Reef manta ray;  Manta alfredi) เป็นปลากระเบนแมนตาชนิดหนึ่ง จัดอยู่ในวงศ์ปลากระเบนนก (Myliobatidae)
มีลักษณะทั่วไปคล้ายกับปลากระเบนแมนตามหาสมุทร (M. birostris) ที่เป็นปลากระเบนแมนตาอีกชนิดหนึ่ง มีความแตกต่างกันที่ด้านหลังของปลากระเบนแมนตาแนวปะการังตัวไหนที่มีสีดำไม่หมด จะเป็นแถบร่องที่เล็กกว่าของปลากระแบนแมนตามหาสมุทร อีกทั้งสีดำที่ใต้ท้องก็มีแถบแคบ ๆ ใกล้กับบริเวณปลายครีบอกเท่านั้น 
อีกทั้งยังมีพฤติกรรมที่แตกต่างไปจากปลากระเบนแมนตามหาสมุทร ตรงที่จะกระจายพันธุ์อยู่รวมเป็นฝูงกันตามแนวปะการัง ไม่ห่างจากแผ่นดินใหญ่ ไม่ได้อยู่ในทะเลลึกหรือทะเลเปิด ไม่มีพฤติกรรมการอพยพย้ายถิ่นที่อยู่ และมีลักษณะการว่ายน้ำที่ตีโค้งเป็นวงแคบกว่า
มีขนาดความกว้างโดยเฉลี่ย 3-4 เมตร โดยตัวอย่างใหญ่สุดที่พบคือ 5.5 เมตร โดยเฉลี่ยนับว่าใหญ่กว่าปลากระเบนแมนตามหาสมุทร แต่อย่างไรก็ตาม ปลากระเบนทั้ง 2 ชนิด โดยเฉพาะปลากระเบนแมนตาแนวปะการังจะพบได้ตามทะเลและมหาสมุทรเขตร้อนและเขตอบอุ่นทั่วโลก หลายพื้นที่พบได้ทั้ง 2 ชนิด  โดยเฉพาะอย่างยิ่งแถบอินโด-แปซิฟิก 

**อ้างอิง**

**แหล่งข้อมูลอื่น**
หมวดหมู่:วงศ์ปลากระเบนนก
ปลากระเบนปีศาจ

:ระวังสับสนกับ: ปลากระเบนแมนตา
ปลากระเบนปีศาจ (Devil rays) เป็นปลากระเบนสกุลหนึ่ง จัดอยู่ในสกุล Mobula ในวงศ์ปลากระเบนนก (Myliobatidae)
มีลักษณะใกล้เคียงกับปลากระเบนราหู หรือปลากระเบนแมนตา ที่อยู่ในสกุล Manta ซึ่งอยู่ในวงศ์เดียวกัน มีอีกชื่อเรียกหนึ่งว่า "ปลากระเบนบิน" จากความสามารถที่สามารถกระโดดขึ้นเหนือผิวน้ำได้อย่างสวยงาม มีความกว้างของลำตัวจากปลายครีบอีกข้างหนึ่งจรดอีกข้างหนึ่งได้ถึง 5.2 เมตร (17 ฟุต) และมีน้ำหนักมากกว่าหนึ่งตัน 
ปลากระเบนปีศาจในอ่าวแคลิฟอร์เนีย (ทะเลคอร์เตส) มีรายงานว่ากระโดดได้สูงกว่า 2 เมตร
ซึ่งพฤติกรรมในการกระโดดนี้ยังไม่ทราบถึงสาเหตุ แต่สันนิษฐานว่า อาจเป็นการกระโดดเพื่อต้อนอาหารซึ่งได้แก่ ปลาขนาดเล็ก หรือเคย ให้ตกใจ และรวมกลุ่มอยู่ในฝูงของปลากระเบนปีศาจที่อยู่ตรงกลาง เพื่อง่ายต่อการกินเป็นอาหาร เพราะการกระโดดจะเป็นการกระโดดของปลาที่อยู่ด้านข้างฝูง หรืออาจเป็นไปได้ว่าเป็นการแสดงออกซึ่งความสนุกเท่านั้น

**การจำแนก**
แบ่งออกได้ 12 ชนิด (บางข้อมูลแบ่งได้ 9 ชนิด)
*Mobula coilloti Cadenat & Rancurel, 1960	 
*Mobula diabolus (Shaw, 1804)	 
*Mobula eregoodootenkee (Bleeker, 1859)	 
*Mobula hypostoma (Bancroft, 1831) – ปลากระเบนปีศาจแอตแลนติก	 
*Mobula japanica (Müller & Henle, 1841) – ปลากระเบนปีศาจหางหนาม, ปลากระเบนปีศาจญี่ปุ่น	 
*Mobula kuhlii (Müller & Henle, 1841)	 
*Mobula mobular (Bonnaterre, 1788) – ปลากระเบนปีศาจใหญ่, ปลากระเบนปีศาจยักษ์	 
*Mobula munkiana Notarbartolo-di-Sciara, 1987 – ปลากระเบนปีศาจแคระ	 
*Mobula rancureli Cadenat, 1959	 
*Mobula rochebrunei (Vaillant, 1879)	 
*Mobula tarapacana  (Philippi, 1893) – ปลากระเบนปีศาจหางเคียว	 
*Mobula thurstoni (Lloyd, 1908) – ปลากระเบนปีศาจหางเรียบ

**รูปภาพ**

**อ้างอิง**

**แหล่งข้อมูลอื่น**
หมวดหมู่:วงศ์ปลากระเบนนก
หมวดหมู่:ปลากระเบนปีศาจ
ชลธิชา นวมสุคนธ์

ชลธิชา โลหะชาละ (เกิด 17 พฤศจิกายน พ.ศ. 2526) ชื่อเล่น จอย เป็นนักแสดง ดีเจและพิธีกรชาวไทย

**การศึกษา**
 ประถมศึกษา โรงเรียนวังเด็ก- มัธยมศึกษา โรงเรียนศรีวิกรม์- ปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร รุ่นเดียวกับ กรรณิการ์ วนะเกียรติกุล, ชมพูนุช ปิยธรรมชัย

**ผลงาน**

**ละครโทรทัศน์**

**ภาพยนตร์**
 พ.ศ. 2540 อันดากับฟ้าใส- พ.ศ. 2556 Coffee Please แก้วนี้หัวใจสั่น

**มิวสิควีดีโอ**

**พิธีกร**
 สีสันบันเทิงสด ช่อง 3- Blue Society ช่อง 5- รีวิวบันเทิง ช่อง 3 / ช่อง 3 เอสดี- รีวิวบันเทิงทูไนท์ ช่อง 3- ข่าวสามสี ช่อง 3 เอชดี

**ดีเจ**

**ในปัจจุบัน**
EAZY FM 102.5 ช่วง EAZY TRENDING ทุกวันจันทร์-ศุกร์ เวลา 20:00 - 23:00 น.

**ในอดีต**
 Virgin Soft 103.0- 95.5 Virgin Hitz ช่วง โชว์เช้าเชียว (ร่วมกับ ฌาฆฤณ ชุมมิ่ง) เวลา 6:00 -10:00 วันจันทร์-ศุกร์- EAZY FM 105.5 MON - FRI EAZY AT WORK ให้เราอยู่เป็นเพื่อนคุณระหว่างวันทำงาน ฟังเพลงสบาย ๆ สร้างแรงบันดาลใจให้กับช่วงบ่ายของคุณ ฟังเพลงเพลินแบบไม่มีสะดุด กับเพลงสากลสุดฮิต No.1 for International Hits เวลา 12:00 - 15:00 น.- EAZY FM 105.5 MON - FRI EAZY MORNING TEAM (ร่วมกับ ลัคนา เดมอน) เวลา 09:15 - 12:00 น.

**เพลง**
 พ.ศ. 2542 : ไม่ยอม (ประกอบละคร แม่ปูเปรี้ยว)

**รางวัล**
 รางวัล Mthai Top Talk about 2013 สาขา Top Talk-about Memorable Character บทบาทขโมยซีน จากละครเรื่อง แรงเงา
*รางวัล bang award 2013 eaten scene รัชนก แรงเงา

**อ้างอิง**
 joychonticha/
หมวดหมู่:นักแสดงหญิงชาวไทย
หมวดหมู่:นักแสดงเด็กหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักจัดรายการวิทยุ
หมวดหมู่:พิธีกรชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลที่ยังมีชีวิตอยู่
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
กลุ่มอาการเบ็ควิท-ไวเดอมานน์

กลุ่มอาการเบ็ควิท-ไวเดอมานน์ (Beckwith–Wiedemann syndrome) เป็นความผิดปกติแต่กำเนิดอย่างหนึ่งส่วนใหญ่ปรากฏอาการให้เห็นตั้งแต่แรกเกิดทำให้มีอวัยวะบางส่วนใหญ่ผิดปกติและเพิ่มความเสี่ยงต่อการเป็นมะเร็ง แรกเริ่มแล้ว Dr. Hans-Rudolf Wiedemann เสนอให้ใช้คำว่า exomphalos-macroglossia-gigantism syndrome (EMG syndrome, กลุ่มอาการสะดือโป่ง-ลิ้นใหญ่ผิดปกติ-รูปร่างโตเหมือนยักษ์) เพื่อเรียกชื่อกลุ่มอาการที่ทำให้ผู้ป่วยมีอาการสามอย่างพร้อมกันข้างต้น ต่อมาจึงถูกเรียกชื่อเป็นกลุ่มอาการเบ็ควิท-ไวเดอมานน์ หลังจาก Prof. John Bruce Beckwith ได้เก็บข้อมูลเพิ่มเติมด้วยการชันสูตรศพพบว่าผู้ป่วยกลุ่มนี้ส่วนหนึ่งมีต่อมหมวกไตโตกว่าปกติมาก ลักษณะที่พบบ่อยในผู้ป่วย BWS ได้แก่ ลิ้นใหญ่ผิดปกติ ทารกตัวใหญ่ผิดปกติ มีความบกพร่องของผนังหน้าท้องในแนวแกน (เช่น สะดือจุ่น สะดือโป่ง กล้ามเนื้อหน้าท้องอ่อนตัว) หูผิดปกติ และมีน้ำตาลต่ำแรกเกิด

**External links**
  BWS Support Group This is the established BWS website recommended by health professionals throughout the UK-  BWS Healthunlocked Provides a forum for parents to communicate and find out information or ask questions.-  The Beckwith-Wiedemann Family Forum Provides a place where people interested in BWS can find information quickly in a variety of languages.- Beckwith-Wiedemann syndrome-  Beckwith-Wiedemann Syndrome date=2008-09-13  - Provides an overview of BWS as well as information on genetics and management of this disease. This site is also home to the  International BWS Registry date=2011-07-20 .-  Cancer.Net: Beckwith-Wiedemann Syndrome-  GeneReview/UW/NIH entry on Beckwith-Wiedemann syndrome
หมวดหมู่:ความผิดปกติของโครโมโซม
ลามะ

ลามะ (อังกฤษ: Lama, ทิเบต :བླ་མ་) เป็นคำนำหน้าชื่อ สำหรับพระภิกษุชาวทิเบต มีความหมายคล้ายกับคำในภาษาสันสกฤตว่า คุรุ ในอดีตคำนี้ใช้สำหรับ อาจารย์ผู้ที่น่านับถือในทางจิตวิญญาณ หรือ หัวหน้าของพระราชวงศ์ในทิเบต ปัจจุบันใช้กับพระภิกษุ แม่ชี หรือ ผู้ที่ได้ฝึกฝนจิตใจจนบรรลุการยกระดับทางจิตวิญญาณแล้ว ยังใช้เป็นส่วนหนึ่งของชื่อ เช่น องค์ดาไลลามะ ปันเชินลามะ อันเกี่ยวเนื่องกับการกลับชาติมาโปรด
ในนิกายวัชรยาน ลามะหมายถึงผู้ฝึกและผู้เชี่ยวชาญในการปฏิบัติ ผู้ปรารถนาความสำเร็จในการฝึกฝนพุทธโยคี หรือผู้เชี่ยวชาญและได้ฝึกฝนการใช้วิธีทางโยคะ โดยทั้งหมดเกี่ยวเนื่องกับการปฏิบัติและมุ่งเน้นไปในการปฏิบัติ ซึ่งมีความหมายแตกต่างจากคำว่า คุรุ ที่มุ่งไปทางการศึกษา

**อ้างอิง**
หมวดหมู่:ลามะ
เดอร์ตีไดอานา

เดอร์ตี เดียน่า (Dirty Diana) เป็นเพลงของศิลปินชาวอเมริกันไมเคิล แจ็กสัน  เป็นเพลงที่เก้าจากอัลบั้มสตูดิโอชุดที่เจ็ด "แบด" ออกจำหน่ายโดยอีพิกเรเคิดส์ เมื่อวันที่ 18 เมษายน ค.ศ. 1988 เป็นเพลงที่นำเสนอเสียงฮาร์ตเตอร์ร็อคคล้ายกับ "บีตอิต" จากอัลบั้ม ทริลเลอร์ (1982) และกีตาร์โซโล่ที่เล่นโดย สตีฟ สตีเวนส์ 
เพลงแต่งโดยไมเคิล แจ็กสัน โปรดิวซ์โดยควินซี โจนส์ร่วมกับแจ็กสัน เป็นเนื้อเพลงที่เกี่ยวกรุ๊ปปีส์ (groupies) "Dirty Diana" มีจังหวะปานกลางและมีการเล่นในคีย์ของ G มิเรอร์
"Dirty Diana" ได้รับการชื่นชมจากนักวิจารณ์ดนตรีร่วมสมัย เป็นเพลงที่ประสบความสำเร็จในเชิงพาณิชย์ทั่วโลกในปี ค.ศ. 1988 ขึ้นชาร์ตอันดับ 1 ของบิลบอร์ดฮอต 100 ในสหรัฐอเมริกา เพลงยังติดท็อป 10 ในหลายประเทศเช่น สหราชอาณาจักร ฝรั่งเศส อิตาลี และนิวซีแลนด์ ในปี 2009 หลังจากการเสียชีวิตของแจ็กสันในเดือนมิถุนายน เพลงได้กลับเข้ามาใหม่ในชาร์ตเนื่องจากยอดขายดาวน์โหลดดิจิทัล มิวสิกวิดีโอสำหรับเพลง "Dirty Diana" ได้รับการถ่ายทำต่อหน้าผู้ชมสดและเปิดตัวในปี ค.ศ 1988

**รายชื่อเพลง**
7" single, 12" maxi
#"Dirty Diana" – 4:42
#"Dirty Diana" (instrumental) – 4:42
3" CD single
#"Dirty Diana" (single edit) – 4:42
#"Dirty Diana" (instrumental) – 4:42
#"Dirty Diana" (album version) – 4:52
CD-maxi single
#"Dirty Diana" – 4:42
#"Dirty Diana" (instrumental) – 4:42
#"Bad" (Dance Extended Mix Includes False Fade) – 8:24
CD side
#"Dirty Diana" – 4:40
#"Dirty Diana" (instrumental) – 4:40
DVD side
#"Dirty Diana (music video) – 5:08

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรอง**

**อ้างอิง**

**บรรณานุกรม**
isbn=978-0-7552-0267-6
*isbn=978-0-7552-0091-7
*isbn=978-0-9749779-0-4
หมวดหมู่:ซิงเกิลในปี พ.ศ. 2531
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:เพลงของไมเคิล แจ็กสัน
หมวดหมู่:เพลงร็อกอเมริกัน
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:เพลงฮาร์ดร็อก
หมวดหมู่:บาทหลวงแบ่งตามสัญชาติ

หมวดหมู่:หมวดหมู่แบ่งตามสัญชาติ
สัญชาติ
หมวดหมู่:คริสต์ศาสนิกชนนิกายโรมันคาทอลิกแบ่งตามสัญชาติ
หมวดหมู่:นักบวชในศาสนาคริสต์แบ่งตามสัญชาติ
เกรโกริโอ อากลีไป อี ลาบายัน

เกรกอริโอ อากลิปาย
เกรโกริโอ อากลีไป อี ลาบายัน (Gregorio Aglipay y Labayan) เป็นบาทหลวงนักชาตินิยมชาวฟิลิปปินส์ ผู้ก่อตั้งคริสตจักรฟิลิปปินส์อิสระหรือนิกายอากลีปายัน และเป็นบิชอปสูงสุดคนแรกของนิกายนี้
ลาบายันเกิดที่เมืองบาตัก อีโอโกส นอร์เตเมื่อ 5 พฤษภาคม พ.ศ. 2403 สำเร็จการศึกษาจากมหาวิทยาลัยซันโตโตมาส และโรงเรียนสอนศาสนธรรมบีกาน ลาบายันบวชเป็นบาทหลวงเมื่อ พ.ศ. 2432 ต่อมาเขาได้ประกาศจัดตั้งคริสตจักรฟิลิปปินส์อิสระเมื่อ 23 ตุลาคม พ.ศ. 2442 และแยกตัวเป็นอิสระจากวาติกันในเดือนสิงหาคม พ.ศ. 2445 หลังจากก่อตั้ง มีนักชาตินิยมฟิลิปปินส์เข้าร่วมเป็นอันมาก ลาบายันได้เป็นบิชอบสูงสุดของนิกายนี้จนเสียชีวิตใน พ.ศ. 2483

นอกจากนั้น ลาบายันยังเป็นตัวแทนคณะบาทหลวงในกองทัพปฏิวัติชาวพื้นเมืองฟิลิปปินส์ในสงครามฟิลิปปินส์-สหรัฐอเมริการะหว่าง พ.ศ. 2441 – 2443 ทำให้ได้รับการยกย่องว่าเป็นวีรบุรุษของชาติ
ใน พ.ศ. 2478 ลาบายันได้ลงสมัครรับเลือกตั้งประธานาธิบดีเครือจักรภพฟิลิปปินส์ในตำแหน่งรองประธานาธิบดีแต่ไม่สำเร็จ หลังจากบิชอบองค์นี้มรณภาพแล้ว ชาวฟิลิปปินส์ที่นับถือนิกายนี้ได้หันมาอยู่ในสังกัดสันตะปาปาแห่งกรุงโรมผ่านทางคริสตจักรอีปิสกอปัลอเมริกัน

**อ้างอิง**
 สุพรรณี กาญจนัษฐิติ. เกรโกเรียว อากลีไป อี ลาบายัน ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 56
หมวดหมู่:บาทหลวง
หมวดหมู่:นักบวชในศาสนาคริสต์ชาวฟิลิปปินส์
หมวดหมู่:บุคคลจากจังหวัดอีโลโคสนอร์เต
หมวดหมู่:บุคคลในสงครามฟิลิปปินส์–สหรัฐ
หมวดหมู่:นักบวชในศาสนาคริสต์ชาวฟิลิปปินส์

ฟิลิปปินส์
หมวดหมู่:ชาวฟิลิปปินส์แบ่งตามอาชีพ
หมวดหมู่:คริสต์ศาสนิกชนชาวฟิลิปปินส์
ท่าอากาศยานโอบิฮิโระ

ท่าอากาศยานโอบิฮิโระ หรือ ท่าอากาศยานโทกาจิโอบิฮิโระ (Tokachi-Obihiro Kūkō RJCB) เป็นท่าอากาศยานตั้งอยู่ทางทิศใต้ของเมืองโอบิฮิโระ เกาะฮกไกโด ประเทศญี่ปุ่น

**แหล่งข้อมูลอื่น**
 อาคารผู้โดยสาร date=2009-05-31 

**อ้างอิง**

**ดูเพิ่ม**
 รายชื่อท่าอากาศยานในประเทศญี่ปุ่น
โอบิฮิโระ
หมวดหมู่:กิ่งจังหวัดโทกาจิ
บางปู (แก้ความกำกวม)

บางปู อาจหมายถึง- บางปู  ชื่อของสถานตากอากาศที่มีชื่อเสียงของจังหวัดสมุทรปราการ- สถานีบางปู สถานีแห่งหนึ่งในโครงการรถไฟฟ้าบีทีเอส สายสุขุมวิท ส่วนต่อขยาย- นิคมอุตสาหกรรมบางปู จังหวัดสมุทรปราการ- เทศบาลตำบลบางปู  เทศบาลตำบลแห่งหนึ่งในอำเภอเมืองสมุทรปราการ จังหวัดสมุทรปราการ- เทศบาลตำบลบางปู เทศบาลตำบลแห่งหนึ่งในอำเภอยะหริ่ง จังหวัดปัตตานี

**ดูเพิ่ม**
 บ้านปู บริษัท (มหาชน) ที่ดำเนินธุรกิจถ่านหิน ก๊าซธรรมชาติ ธุรกิจไฟฟ้า และเทคโนโลยีพลังงาน ทั้งในและต่างประเทศ
หมวดหมู่:สาวน้อยจอมเวท นาโนฮะ

หมวดหมู่:แฟรนไชส์การ์ตูนญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:การ์ตูนสาวน้อยเวทมนตร์
หมวดหมู่:รัฐประหารในประเทศกินี-บิสเซา

รัฐประหารในประเทศกินี-บิสเซา
หมวดหมู่ใกล้เคียง :หมวดหมู่:กบฏในประเทศกินี-บิสเซา
ก
หมวดหมู่:ประวัติศาสตร์การเมืองกินี-บิสเซา
หมวดหมู่:เหตุการณ์ในประเทศกินี-บิสเซา
หมวดหมู่:ตัวละครในแดจังกึม จอมนางแห่งวังหลวง

ตัวละครจากละครโทรทัศน์ แดจังกึม
หมวดหมู่:ตัวละคร
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบูเช็คเทียน จอมนางเหนือแผ่นดิน

ตัวละครจากละครโทรทัศน์เรื่องบูเช็คเทียน จอมนางเหนือแผ่นดิน
หมวดหมู่:ตัวละคร
หมวดหมู่:บุคคลในยุคราชวงศ์ถัง
หมวดหมู่:ทางแยกต่างระดับในอำเภอเมืองนครราชสีมา

หมวดหมู่:ทางแยกต่างระดับในจังหวัดนครราชสีมาแบ่งตามอำเภอ
หมวดหมู่:โครงสร้างพื้นฐานด้านการขนส่งในอำเภอเมืองนครราชสีมา
หมวดหมู่:ทางแยกต่างระดับในอำเภอนครชัยศรี

หมวดหมู่:ทางแยกต่างระดับในจังหวัดนครปฐมแบ่งตามอำเภอ
หมวดหมู่:อำเภอนครชัยศรี
หมวดหมู่:ทางแยกต่างระดับในอำเภอบางปะอิน

หมวดหมู่:ทางแยกต่างระดับในจังหวัดพระนครศรีอยุธยาแบ่งตามอำเภอ
หมวดหมู่:สิ่งก่อสร้างในอำเภอบางปะอิน
หมวดหมู่:ทางแยกต่างระดับในอำเภอเมืองสระบุรี

หมวดหมู่:ทางแยกต่างระดับในจังหวัดสระบุรีแบ่งตามอำเภอ
หมวดหมู่:อำเภอเมืองสระบุรี
หมวดหมู่:ทางแยกต่างระดับในอำเภอธัญบุรี

หมวดหมู่:ทางแยกต่างระดับในจังหวัดปทุมธานีแบ่งตามอำเภอ
หมวดหมู่:ทางแยกในอำเภอธัญบุรี
หมวดหมู่:ทางแยกต่างระดับในอำเภอวังน้อย

หมวดหมู่:ทางแยกต่างระดับในจังหวัดพระนครศรีอยุธยาแบ่งตามอำเภอ
หมวดหมู่:อำเภอวังน้อย
หมวดหมู่:ทางแยกต่างระดับในอำเภอปากท่อ

หมวดหมู่:ทางแยกต่างระดับในจังหวัดราชบุรีแบ่งตามอำเภอ
หมวดหมู่:อำเภอปากท่อ
หมวดหมู่:ทางแยกต่างระดับในอำเภอลำลูกกา

หมวดหมู่:ทางแยกต่างระดับในจังหวัดปทุมธานีแบ่งตามอำเภอ
หมวดหมู่:ทางแยกในอำเภอลำลูกกา
หมึกฮัมโบลต์

การจับหมึกฮัมโบลต์ที่ชิลี
หมึกฮัมโบลต์, หมึกจัมโบ หรือ หมึกบินจัมโบ (Humboldt squid, jumbo squid, flying jumbo squid) หรือ เดียโบลโรโฆ (diablo rojo, "ปีศาจแดง"); Dosidicus gigas) เป็นหมึกประเภทหมึกกล้วยชนิดหนึ่ง เป็นหมึกกล้วยที่มีขนาดใหญ่ชนิดหนึ่ง จัดเป็นหมึกเพียงชนิดเดียวเท่านั้นที่อยู่ในสกุล Dosidicus
หมึกฮัมโบลต์มีความยาวได้ถึง 9 ฟุต มีน้ำหนักได้ถึง 150 ปอนด์ มีรูปร่างเพรียวยาว อ้วนป้อมออกด้านข้าง มีหนวดทั้งสิ้น 8 หนวด โดยมี 2 เส้นยาว ที่มีอวัยวะเหมือนฟันแหลมคมข้าง ๆ ปุ่มดูด ซึ่งมีไว้สำหรับจับและฉีกอาหาร มีดวงตากลมโตขนาดใหญ่
หมึกฮัมโบลต์กระจายพันธุ์ในมหาสมุทรแปซิฟิกด้านตะวันออก ตั้งแต่อเมริกาเหนือ เช่น ออริกอน, วอชิงตัน, บริติชโคลัมเบีย และอะแลสกา จนถึงอเมริกากลาง เช่น ทะเลกอร์เตซ จนถึงอเมริกาใต้ เช่น เปรู ชิลี 
หมึกฮัมโบลต์สามารถว่ายน้ำได้เร็ว 24 กิโลเมตรต่อชั่วโมง ด้วยวิธีการพ่นน้ำและใช้ครีบ สามารถเดินหน้าและถอยหลังได้ อีกทั้งสามารถเปลี่ยนสีลำตัวได้ตลอดเวลาตั้งแต่สีขาวจนถึงแดงเข้ม และดำน้ำได้ลึกถึง 1,000 ฟุต เพื่อพักผ่อน ย่อยอาหาร และหลบเลี่ยงสัตว์นักล่า
มีพฤติกรรมอยู่รวมกันเป็นฝูง ออกหากินบริเวณกลางน้ำทั้งเวลากลางวันและกลางคืน  ออกหากินตลอดเวลา จะกินอาหารทุกที่เมื่อสบโอกาส ถือเป็นสัตว์ที่ต้องการแคลอรีมากที่สุดชนิดหนึ่งในทะเล มีพฤติกรรมแย่งอาหาร และกินแม้แต่พวกเดียวกันเอง เมื่อชาวประมงจับหมึกฮัมโบลต์ได้ ตัวแรกจะถูกหั่นออกเป็นชิ้น ๆ แล้วโยนลงทะเล เพื่อใช้เป็นเหยื่อล่อหมึกตัวอื่น ๆ ให้ตามมา เมื่อหมึกตัวหนึ่งจับอาหารได้จะพ่นหมึกออกมา หมึกตัวอื่น ๆ ก็จะเข้ามารุมล้อมแย่งกิน และเมื่อจับอาหารได้ชิ้นใหญ่กว่าปากของตัวเอง จะใช้หนวดดูดและใช้ปากที่แหลมคมเหมือนปากนกแก้ว ฉีกอาหารเป็นชิ้น ๆ ให้พอกับคำ 
หมึกฮัมโบลต์เมื่อแรกเกิดมีความยาวเพียง 1.8 นิ้ว แต่สามารถโตได้ถึง 7 ฟุต ด้วยเวลาเพียง 2 ปี นับว่าเป็นอัตราการเจริญเติบโตที่เร็วมากชนิดหนึ่งในบรรดาสัตว์ทั้งหมด แต่อายุขัยยังไม่เป็นที่ทราบแน่ชัด คาดว่าประมาณ 1-2 ปี
หมึกฮัมโบลต์นับว่าเป็นสัตว์นักล่าที่สมบูรณ์แบบมากชนิดหนึ่งในทะเล เป็นสัตว์ที่ฉลาดและคล่องแคล่วว่องไว อีกทั้งมีหนวดที่แข็งแรงและแหลมคมเป็นอาวุธ ถือเป็นสัตว์ทะเลอีกชนิดหนึ่งที่สามารถทำร้ายโจมตีมนุษย์ได้ สามารถใช้หนวดดึงบ่าของนักประดาน้ำให้หลุดและลากลงไปในที่ลึกได้ หากสวมชุดประดาน้ำแบบธรรมดาไม่มีเครื่องป้องกันแบบเดียวกับเครื่องป้องกันปลาฉลาม จะถูกทำอันตรายจากปากและหนวดได้เหมือนกับการกัดของสุนัขขนาดใหญ่อย่างเยอรมันเชเพิร์ด จนมีเรื่องเล่าขานกันในหมู่ชาวประมงแถบทะเลกอร์เตซว่าหมึกฮัมโบลต์ทำร้ายและกินมนุษย์เป็นอาหาร ในเดือนธันวาคม ค.ศ. 2009 มีนักประดาน้ำ 3 คน เสียชีวิตในทะเลกอร์เตซ โดยศพถูกคลื่นซัดขึ้นฝั่งพบว่าชุดประดาน้ำฉีกขาด และเปื้อนไปด้วยหมึก และภายหลังพิสูจน์ว่าเป็นหมึกจากหมึกฮัมโบลต์
หมึกฮัมโบลต์จัดเป็นหมึกอีกชนิดหนึ่งที่นิยมรับประทานและบริโภคกันอย่างมากเช่นเดียวกับหมึกและมอลลัสคาชนิดอื่น ๆ มีมูลค่าในการตลาดสูงมาก โดยเฉพาะในทวีปเอเชีย มีอัตราการส่งออกสูงถึง 500,000 ตัน ในแต่ละปี

**อ้างอิง**

**แหล่งข้อมูลอื่น**
 เร่งตรวจสอบเหตุหมึกฮัมโบลต์หลายร้อยตัวเกยตื้นหาดสหรัฐฯ จากผู้จัดการออนไลน์fix-attempted=yes 
หมวดหมู่:หมึกกล้วย
หมวดหมู่:ปศุสัตว์
หมวดหมู่:สัตว์ที่พบในทวีปอเมริกาใต้
หมวดหมู่:สัตว์ที่พบในอเมริกากลาง
หมวดหมู่:สัตว์ที่พบในทวีปอเมริกาเหนือ